jkorsvik/nowiki_second_scrape_merged huggingface dataset:
Carl Otto Lund

Carl Otto Lund (født 15. november 1863 i Larvik, død 15. desember 1936 i Drammen) var en norsk jurist og politiker for Høyre.Etter utdanning ved Aars og Voss' skole i hovedstaden tok Lund i 1887 juridisk embetseksamen. Han var de neste fire åra fullmektig hos byfogden i Drammen. Fra 1892 var han overrettssakfører samme sted. Samtidig var han fra 1891 til 1900 formannskapssekretær i byen. I tida 1907–1933 var han også aktor ved Drammens meddomsrett. Fra 1920 var han kommunens sakfører.Lund var medlem i bystyret i Drammen fra 1902 til 1922, ordfører fra 1908 til 1913. Fra 1916 til 1928 var han medlem av hovedstyret i Den Norske Sakførerforening, viseformann fra 1920. Lund hadde mange posisjoner i byens næringsliv, blant annet 25 år som direksjonsformann i Drammens og Oplands Kreditbank.I valgperiodene 1916–18 og 1919–21 var Lund innvalgt på Stortinget fra Strømsø og Tangen valgkrets. Den første perioden hadde han sete i budsjettkomiteen, i den andre i finans- og budsjettkomiteen.


== Referanser ==


== Eksterne lenker ==
(no) Carl Otto Lund hos Norsk senter for forskningsdata
The Best in Me

«The Best in Me» (norsk oversettelse: det beste i meg), fransk tittel: «Mon alliée» (min allierte), er en popballade fra 2020 som fremføres av den franske sangeren Tom Leeb. Sangen er komponert av de svenske låtskriverne Peter Boström og Thomas G:son, og de har skrevet teksten sammen med John Lundvik, Amir Haddad, Tom Leeb og Léa Ivanne. Sangen ble utgitt 16. februar 2020 og skulle ha vært Frankrikes bidrag i Eurovision Song Contest 2020 i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.


== Om sangen ==
Sangen er komponert av de svenske låtskriverne og musikkprodusentene Peter Boström og Thomas G:son, begge har skrevet en rekke Eurovision-låter tidligere, blant andre de norske Melodi Grand Prix-vinnerne «Stay» (2012) og «Ven a bailar conmigo» (2007). De to står også bak Eurovision-vinneren fra 2012, «Euphoria» med Loreen.
De to har også skrevet teksten, sammen med John Lundvik som representerte Sverige i 2019, og Amir Haddad som representerte Frankrike i 2016. Léa Ivanne og artisten selv, Tom Leeb, har også bidratt på teksten som er en flerspråklig engelsk-fransk popballade. Versene er på fransk, mens refrengene fremføres på engelsk.


== Eurovision Song Contest ==
Både Tom Leeb og låten «The Best in Me» ble internt utvalgt av tv-kanalen France 2 til å representere Frankrike i Eurovision Song Contest 2020 i Rotterdam i Nederland. En jury av musikkeksperter og medlemmer fra kringkasteren France Télévisions valgte låten fra rundt hundre innsendte bidrag. Sangen ble første gang fremført offentlig under en direktesending fra Eiffeltårnet i Paris 16. februar 2020.


=== Avlysningen ===
Sangen skulle ha representert Frankrike i Eurovision Song Contest 2020. Siden Frankrike er ett av «De fem store landene» i konkurransen, var sangen automatisk kvalifisert til finalen i Rotterdam Ahoy lørdag 16. februar 2020. Men på grunn av koronavirusutbruddet i Europa vinteren 2020, så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Sangen fikk dermed aldri deltatt i konkurransen.


== Sporliste ==


== Utgivelseshistorikk ==


== Referanser ==
Basel Kadem

Basel Kadem (født 1992) er en norsk forsker, forfatter og entreprenør. Han tilhører en ultra-ortodoks retning innen sjiaislam - rafida. I 2018 stiftet han organisasjonen Rafida Norge. Kadem har irakisk- og palestinsk bakgrunn. Han har sin religiøse utdanning fra veiledning av deriblant kuwaitiske Yasser Al Habib og irakiske Ayatollah Sayed Mohammad Ali Tabatabaei Hassani, og har i flere år jobbet med den britiske tv-kanalen Fadak TV.Kadem mener at islam oppstod som et utopisk anarki, slik den ble forkynnet av profeten Muhammed, men har senere blitt forfalsket og fungert som et middel til å fremme politiske formål og koloniale virksomheter.  Kadem beskriver seg som apolitisk og har uttalt at blant hans formål er å bekjempe militant- og politisk islam.  Han har i ettertid brutt forbindelser med islamister og tatt avstand fra det islamske geistlige systemet som han beskriver som "en hybrid mellom et vatikan og en mafia".Av ideologisk overbevisning har Kadem markert seg som en kritiker av maktstrukturer og har særlig ytret seg om forhold i demokratier og det norske systemet. Han har også roset den kanadiske anti-woke rapperen Tom MacDonald og den britisk-amerikanske kickbokseren og influenseren Andrew Tate.
Kadem er selvstendig næringsdrivende og er utdannet bedriftsøkonom ved Handelshøyskolen BI.


== Bibliografi ==
At-Tahreem: How the Qur'an condemns Aisha and Hafsa, Maria Publications (2020) ISBN 978-82-93820-00-0


== Referanser ==
On Fire

«On Fire» (norsk oversettelse: i brann) er en popsang som fremføres av det litauiske bandet The Roop. «On Fire» skulle ha vært Litauens bidrag i Eurovision Song Contest 2020 i Rotterdam i Nederland. 18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020. Sangen ble utgitt for strømming og digital nedlastning 14. januar 2020, og gikk til topps på den litauiske singellisten måneden etter.


== Eurovision Song Contest ==

Sangen ble Litauens bidrag i Eurovision Song Contest 2020, etter at The Roop vant den litauiske sangkonkurransen Pabandom iš naujo! (la oss prøve igjen!) 15. februar 2020. Vinneren av konkurransen får representere Litauen i Eurovision Song Contest. Sangen var favoritt hos både juryen og seerne, og den vant telefonavstemningen soleklart med over 50 000 stemmer – 35 000 mer enn nummer to. Like etter seieren vurderte spillselskapene Litauen som en av favorittene til å vinne Eurovision Song Contest 2020. Litauen debuterte i konkurransen i 1994, og landets beste plassering er en sjetteplass fra 2006. Låten gikk også til topps på den litauiske singellisten etter den nasjonale finalen. 
I januar 2020 ble Litauen trukket til å delta i semifinale 1 av Eurovision Song Contest. Semifinalen skulle ha vært arrangert i Rotterdam Ahoy i Rotterdam i Nederland tirsdag 12. mai. På grunn av koronavirusutbruddet i Europa vinteren 2020 så EBU seg nødt til å avlyse konkurransen for å hindre spredning av koronaviruset SARS-CoV-2 og den medfølgende sykdommen COVID-19. Sangen fikk dermed aldri deltatt i konkurransen.


== Sporliste ==


== Listeplasseringer ==


== Utgivelseshistorikk ==


== Referanser ==


== Eksterne lenker ==
(en) On Fire på MusicBrainz 
(en) On Fire på Last.fm 
(en) On Fire på Genius — sangtekst 
(en) On Fire på AllMusic
Storlirennet

Storlirennet, arrangert første gang i 1938, er et skirenn mellom Sverige og Norge som arrangeres årlig. Starten er på Storlien og mål i Grova skisenter i Meråker. Starten er på 640 moh., og mål er på 410 moh. Løpet startet opp igjen i 2004, etter tretten års opphold.Idrettslaget Varden Meråker er arrangør i samarbeid med andre lag i Norge og Sverige. Rennet er 36 km og går i fristil. I 2017 ble rennet forkortet til 24 km, og i 2019 ble rennet avlyst på grunn av været.Tor Håkon Holte vant i 1984 på en time og atten minutter, som var rekord inntil oppholdet fra 1990. To kvinner deltok i 1938, men rennet hadde ikke egen kvinneklasse før i 1980 da Berit Aunli vant.


== Vinnere ==
1938: Bernhard Kvernmo
1939: Alfred Kvernmo
1940: Alfred Kvernmo
1941–1945: ikke arrangert
1946: Levis Juliussen
1947: Ola Langsåvold
1948: Nils Solbakken
1949: Ola Langsåvold
1950: John Stenøien
1951: John Stenøien
1952: John Stenøien/Andor Leikvam
1953: Andor Leikvam
1954: Rollef Hegseth
1955: Idar Dahl
1956: Kristen Kvello
1957: Sverre Stensheim
1958 Sverre Stensheim
1959: Magnar Lundemo
1960: Sverre Stensheim
1961: Oddmund Jensen
1962: Magnar Lundemo
1963: Eero Mäntyranta
1964: Reidar Hjermstad
1965: Magnar Lundemo
1966: Magnar Lundemo
1967: Harald Grønningen
1968: Erling Steineide
1969: Pål Tyldum
1970: Audun Nerland
1971: Magne Myrmo/Pål Tyldum
1972: Pål Tyldum
1973: Ivar Formo
1975: Bjørn Olsen
1976: Oddvar Brå
1977: Magnar Lundemo
1978: Oddvar Brå
1979: Jan Lindvall
1980: Ove Aunli, Berit Aunli
1981: John Aalberg, May-Britt Lillenes
1982: Pål Gunnar Mikkelsplass
1983: Ove Aunli
1984: Tor Håkon Holte, Anne Irene Klungerbo
1985: Stig A. Ditløv
1986: Tom Kristian Wold, Anita Bergdal
1987: Tor Taksgård
1988: Torberg Falch
1989: avlyst pga. snømangel
1990: Hallgeir Martin Lundemo
1991–2003: ikke arrangert
2004: Eldar Rønning, Laila Selbæk
2005: Pål Bredesen, Kari Henneseid Eie
2006: Morten Brørs, Silvana Bucher
2007: Tor-Arne Hetland, Kristin Mürer Stemland
2008: Anders Södergren, Charlotte Kalla
2009: Daniel Myrmæl Helgestad, Lisa Larsen
2010: Morten Eilifsen, Tuva Toftdal
2011: Morten Eilifsen, Tuva Toftdal
2012: Kristian Tettli Rennemo, Kari Henneseid Eie
2013: Eirik Lorentsen, Kari Henneseid Eie
2014: Daniel Svensson, Silje Øyre Slind
2015: Petter Northug jr., Heidi Weng
2016: Emil Iversen, Maria Strøm Nakstad
2017:	Petter Northug jr., Anna Haag
2018: Jan Thomas Jenssen, Marte Skaanes
2019: avlyst på grunn av værforholdene
2020–2021: avlyst på grunn av koronapandemien
2022: Kristoffer By Vollset, Tale Bruheim Breding


== Referanser ==


== Eksterne lenker ==
Offisielt nettsted
Elna Lassen

Elna Lassen (født Hansen; 27. august 1901, død 19. september 1930) var en dansk ballerina som var førstedanserinne ved Den Kongelige Ballet.
Fra hun var 8 år ble hun utdannet ved balletskolen ved Det Kongelige Teater i København. Etter å ha studert og opptrådt i Paris og USA i årene 1921–1924, ble hun varmt mottatt da hun vendte tilbake til Den Kongelige Ballet. I 1925 ble hun solodanser. Blant Lassens beundrere, var den tyske teatermannen Max Reinhardt og den amerikanske koreografen George Balanchine.Lassen opplevde skuffelser i ekteskapet med lege Arne Frederik Lassen (1889–1970). Han var en notorisk kvinnebedårer og hadde innledet et forhold til grevinne Erna Hamilton. Dertil kom at hun hadde gjeld, led av fremskreden diabetes og var overanstrengt. I september 1930 skjøt hun seg en kule i hjertet. Hun ble gravlagt på Søllerød kirkegård.


== Referanser ==


== Eksterne lenker ==
 (en) Elna Lassen – kategori av bilder, video eller lyd på Commons
Pelle Svansløs (film fra 2020)

Pelle Svansløs (svensk: Pelle Svanslös) er en svenskprodusert animert langfilm fra 2020. Filmen er regissert av Christian Ryltenius, med manus av Johan Bogaeus. Filmen er basert på Gösta Knutssons bøker om den haleløse katten Pelle Svansløs.


== Historie ==
I en forferdelig storm faller Pelle Svansløs ned i en elv som fører ham til den underlige storbyen Uppsala. Der er han helt alene men treffer mange nye venner. Byen er også full av ikke så koselige typer. Og vil han noen gang komme hjem til Birgitte igjen?


== Stemmeskuespillere ==


=== Svensk versjon ===
Adam Pålsson – Pelle Svansløs
Christopher Wagelin – Slemme Måns
Li Hagman – Maja Gräddnos
Olof Wretling – Bill
Sven Björklund – Bull
Ester Lejdemyr – Birgitta
Lena-Pia Bernhardsson – Gammel-Maja
Marie Richardson – Reven
Mattias Knave – Ruskis
Adam Fietz – Pyret
Ole Ornered – Käftis
Tiffany Kronlöf – Katti
Bianca Kronlöf – Kaa
Steve Kratz – Trisse
Tomas Tivemark – Murre
Ole Forsberg – Jaames
Göran Engman – Bonden
Gila Bergqvist – Birgittas mor
Joakim Jennefors – Birgittas far
Hugo Bergström – Olle


=== Norsk versjon ===


== Eksterne lenker ==
(en) Pelle Svansløs på Internet Movie Database 
(sv) Pelle Svansløs i Svensk Filmdatabas 
(da) Pelle Svansløs i Danmark Nationale Filminstitut 
(nl) Pelle Svansløs på MovieMeter
Mate Pavić

Mate Pavić (født 4. juli 1993 i Split) er en kroatisk profesjonell tennisspiller.
I mai 2018 ble Pavić ranket som nummer 1 i verden i dobbeltennis, som den 52. spilleren i historien. Han var den yngste siden Todd Woodbridge i 1996 og den første spilleren fra Kroatia til å gjøre dette.


== Referanser ==


== Eksterne lenker ==
(en) Mate Pavić – Olympedia 
(en) Mate Pavić – ATP-touren 
(en) Mate Pavić – ITF Tennis 
(en) Mate Pavić – Davis-cupen
Protofarsus

Protofarsus er en slekt av biller som ligner smellere (Elateridae). 


== Utseende ==
Små til middelsttore (5-6,5 millimeter), avlange, blanke, brunrøde til mørkbrune råtevedbiller. Ocersiden er fint punktert og fint hårete. Hodet er forholdsvis lite og lett nedoverbøyd. Antennene er 11-leddete, trådformede, noe lenger enn hode + pronotum. Brystskjoldet (pronotum) er rundet, litt bredere enn langt, med uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, jevnbrede, så brede som eller litt smalere enn brystskjoldet. De har fine lengdestriper. Beina er temmelig korte og spinkle.


== Levevis ==
Artene lever i skog, forøvrig er biologien ukjent, men larvene utvikler seg trolig i død ved.


== Utbredelse ==
Artene er utbredt i Mellom- og det sørligste Nord-Amerika.


== Systematisk inndeling ==

Ordenen biller, Coleoptera
Underordenen Polyphaga
Overfamilien smellere, Elateroidea
Familien råtevedbiller (Eucnemidae) Eschscholtz, 1829
Underfamilien Melasinae Fleming, 1821
Stammen Dirhagini Reitter, 1911
Slekten Protofarsus Muona, 2000
Protofarsus caribicus Muona, 2000
Protofarsus convexus (Fisher, 1945)


== Eksterne lenker ==
bugguide.net - bildedatabase over nordamerikanske insekter
Artikkelen har ingen egenskaper for arter i Wikidata
Nils Gulliksen Berg

Nils Gulliksen Berg (født 21. januar 1852 i Øvre Sandsvær, død 17. desember 1926 i Kongsberg) var en norsk landmåler, sakfører, politimester og politiker for Venstre.Berg tok i 1871–73 utdanning ved underoffiserskolen i Kristiania. Samtidig tok han tegnerutdannelse, og han jobba deretter som landmåler og karttegner. Han tok studenteksamen i 1881 og juridisk embetseksamen i 1885. Fra da og til 1903 var han sakfører i Holmestrand, der han en periode også var byingeniør. En periode på 1890-tallet var han redaktør av avisa Luren. Fra 1903 til 1922 var han politimester og magistrat i Kongsberg. I 1909 blei han valgt til leder av landsforeninga for politimestere, en posisjon han hadde til 1922. Han redigerte også foreningas tidsskrift.Fra 1895 til 1901 var Berg medlem av Holmestrand bystyre, ett år som viseordfører. Berg var med å stifte Holmestrand og Oplands Aktiebank, der han også var direksjonsformann i noen år. Han var mye engasjert i kommunikasjoner, blant annet som driftsbestyrer for det lokale telefonanlegget og som medlem av anleggestyret og driftsstyret for jernbanen mellom Holmestrand og Vittingfoss. I Kongsberg var han først formann for anleggsstyret for det lokale elektrisitetsverket, deretter administrasjonssjef.Han blei valgt til Stortinget fra bykretsen Kongsberg, Hønefoss og Notodden i to perioder, 1913–15 og 1916-18. Han var medlem av protokollkomiteen den første perioden og av først gasje- og pensjonskomiteen, deretter justiskomiteen i den andre perioden. Han satt også i to spesialkomiteer, en for regulering av Numedalslågen og en for pensjonsordning for statstjenestemenn.


== Referanser ==


== Eksterne lenker ==
(no) Nils Gulliksen Berg hos Norsk senter for forskningsdata
Therese Hugstmyr Woie

Therese Hugstmyr Woie (født 1997) er en norsk miljøverner, og tidligere leder for Natur og Ungdom. Hun ble valgt på Landsmøte 2020 i Fredrikstad. Før dette var hun sentralstyremedlem fra 2016 til 2018 og daglig leder i Natur og Ungdom fra 2018 fram til hun ble valgt som leder.
Som miljøverner har Therese Hugstmyr Woie jobbet mye med fiskeri og oppdrett I 2022 gikk Woie av sin lederposisjon og ble etterfulgt av Gina Gylver.


== Referanser ==
Diderik Iversen Tønseth

Diderik Iversen Tønseth (1818–1893) var en norsk lærer, gårdbruker og politiker fra Røros bergstad. Han var stortingsmann for Søndre Trondhjems amt (Sør-Trøndelag) 1862–1864 og 1868–1885, til sammen 21 år, og varamann i flere perioder. Tønseth var venstremann.


== Liv og virke ==
Han kom fra en gruvearbeiderfamilie på Røros. Han ble omgangsskolelærer i Røros landsogn i 1835, 17 år gammel, lærer ved den faste allmueskolen på Stormoen, og lærer ved bergstadens skole i 1862. Han hadde ingen utdannelse etter allmueskolen, men skal ha vært en dyktig lærer. Han eide også en liten jordvei.Tønseth var medlem av Røros kommunestyre uavbrutt fra 1848 til 1883, ordfører på Røros 1851–1856 og 1861–1882, medlem av direksjonen (styret) i Røros sparebank, branndirektør og forlikskommissær i om lag 40 år. Han var en typisk sparepolitiker i Ole Gabriel Uelands ånd. Tønseth ble også formann for bondevennforeningen på Røros.Diderik Iversen Tønseth, Mikkel Nilsson Grendahl, Ingebrigt Haldorsen Sæter og Ole Soelberg var de fire fremste haugianerne som ble valgt til stortingsmenn for Søndre Trondhjems amt, flere av dem også samtidig. Tønseth opptrådte også som lekpredikant. Tønseth var stortingsmann 1862–1864 og 1868–1885, og satt for det meste i Stortingets veikomité. Han var også blant dommerne i riksrettssaken mot Selmer-regjeringen, som førte til en utvikling i retning av parlamentarisme. Tønseths navn knyttes også til Stortingets vedtak om utbygging av Rørosbanen.Han giftet seg i 1840 med Anne Pedersdatter, som han fikk syv barn med. Familien bodde i et hus på Flanderborg på Røros.Flere av Diderik og Annes barn gjorde seg gjeldende der de slo seg ned. Sønnen Ivar Tønseth var lensmann i Meløy i nærmere 50 år, mens Peder Tønseth var lærer i Kristiansand. Gjennom sønnen Gerhard Tønseth, som ble telegrafkasserer i Arendal, og sønnedatteren Anne (gift Feyling) ble de oldeforeldre til stortingsrepresentant og ordfører Claus Egil Feyling.


== Referanser ==


== Eksterne lenker ==
(no) Diderik Iversen Tønseth hos Norsk senter for forskningsdata
Chile Open 2020

Chile Open 2020 var en tennisturnering på ATP-touren 2020 som fant sted i Santiago i Chile fra 24. februar til 1. mars 2020.
Det ble konkurrert i singel og dobbel for menn på grus.


== Seeding ==
Utøverne ble seedet etter plassering på ATPs verdensranking fra 17. februar 2020.


== Singel ==


=== Øvre halvdel ===


=== Nedre halvdel ===


== Dobbel ==


== Referanser ==


== Eksterne lenker ==
(es) Offisielt nettsted
Chicago Symphony Orchestra

Chicago Symphony Orchestra eller Chicago Symfoniorkester er et amerikansk symfoniorkester stiftet i 1891. Riccardo Muti har vært sjefdirigent for orkesteret siden 2010.


== Eksterne lenker ==
(en) Offisielt nettsted 
(en) Chicago Symphony Orchestra – kategori av bilder, video eller lyd på Commons 
(en) Chicago Symphony Orchestra på Discogs 
(en) Chicago Symphony Orchestra på MusicBrainz 
(en) Chicago Symphony Orchestra på SoundCloud 
(en) Chicago Symphony Orchestra på Spotify 
(en) Chicago Symphony Orchestra på Songkick 
(en) Chicago Symphony Orchestra på AllMusic
Vincent Cichowicz

Vincent Cichowicz (født 27. august 1927 i Chicago i Illinois, død 11. desember 2006 i Walworth County, Wisconsin) var en anerkjent amerikansk trompetist, som underviste Richard Illman og Rex Richardson.
Cichowicz spilte trompet i Chicago Symphony Orchestra i perioden 1952 - 1974, der han blant annet spilte sammen med Bud Herseth.


== Referanser ==
Georges Mager

Georges Mager (født 1885 i Frankrike, død 1950 i USA ) var en fransk trompetist.  Mager var elev av Merri Franquin og læremester for Bud Herseth.


== Referanser ==
Adolph Herseth

Adolph «Bud» Herseth (født 25. juli 1921 i Lake Park i Minnesota, død 13. april 2013 i Oak Park i Illinois) var en anerkjent amerikansk trompetist.Herseth var av norsk opphav, med slekt fra Veldre i Ringsaker (Hedmark). Han var elev av Georges Mager og var solotrompetist i Chicago Symphony Orchestra fra 1948 til 2001; der han blant annet spilte sammen med Vincent Cichowicz. I løpet av sin lange karriere spilte han under kjente dirigenter og orkesterledere som Bruno Walter, George Szell, Eugene Ormandy, Leonard Bernstein, James Levine og Claudio Abbado.
Herseth ble ansett som en av de fremste solotrompetister i sin generasjon. I 2021 arrangerte Chicago Symphony Orchestra en minnekonsert i anledning 100 års markeringe av Adolph Herseths fødsel.


== Referanser ==


== Eksterne lenker ==
Adolph Herseth -adolphherseth.com
Adolph Herseth 100 - bilder fra hans liv
Adolph Herseth: Hayden Trumpet Concerto - Chicago Symphony Orchestra - YouTube
Adolph "Bud" Herseth - Brandenburg Concerto No. 1 - Chicago Symphony Orchestra 1966 - YouTube
Eidsland 2 kraftverk

Eidsland 2 kraftverk er et vannkraftverk ved Eidsfjorden i Vaksdal kommune i Vestland.
Det er et elvekraftverk som utnytter et fall på 243 meter.
Installert effekt er 630 kW fra to peltonturbiner. Årsproduksjon er 1,3 GWh.
Kraftverket ligger ved Dalatjørni på 130 moh. Vannet går videre til Eidsland 1 kraftverk.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Kosmatesk

Kosmatesk, cosmat eller cosmatesque er en geometrisk dekorativ innleggsstil som hører mest hjemme i italiensk middelalder, og særlig i og rundt Roma. Inspirasjonen er fra det bysantinske rike. Det ble i særlig grad brukt til kirkegulv, men ble også benyttet for å dekorerekirkevegger, prekestoler og bispetroner. Navnet er etter slekten Cosmati, som drev det ledende håndverkerhuset i Roma dor fremstilling av slike geometriske marmordekorasjoner.
Stilen spredte seg over hele Europa, der den ble brukt i dærlig fremstående kirker; i England ser, men dette i Westminster Abbeys marmorgulv.


== Eksempler i og rundt Roma ==
Blant de kirker som er dekorerte i kosmatesk stil i Roma er de særlig bemerkelsesverdige Santa Maria in Trastevere, Laterankirken, San Lorenzo fuori le Mura, San Saba, San Paolo fuori le Mura, Santa Maria in Aracoeli, Santa Maria in Cosmedin, Santa Maria Maggiore, San Crisogono, San Clemente, Santa Croce in Gerusalemme og Det sixtinske kapell. Stanza della Segnatura i Vatikanet er også slik utsmykket.
Utenfor Roma finner man særlig fremragende eksempler i Tivoli, Subiaco, Anagni, Ferentino, Terracina og Tarquinia. Cosmati-kunstnerne var også innovative i katedralen i Civita Castellana.


== Galleri ==

		
		
		
		
		
		
		
		
		


== Referanser ==
Zellwegers syndrom

Zellwegers syndrom er et uvanlig og arvelig syndrom som påvirker peroksisomer. Dette er spesielle organeller i cellene som sørger for å nøytralisere giftige stoffer. Barnet som er berørt av syndromet har både øyeskade (retinopati) og et gjenkjenbart utseende med lang panne, stor frontskalle, epikantisk fold, ører med lav plassering og liten hake. Det antas at alle med syndromet har hørseltap.Barn med Zellwegers syndrom har ofte svake muskler, noe som fører til at de ikke beveger mye på seg. Syndromet fører ofte med seg at de har problemer med å suge og svelge, lav fødselsvekt og er kortere i høyden enn gjennomsnittet. Barn har ofte kramper og en forsinket motorisk og mental utvikling. 
I tillegg til retinaendringer, er grå stær og andre øyeendringer til stede hos mange barn. Det er uvanlig at barnet er eldre, enn 6 måneder. Imidlertid er det noen tilfeller der barna ser ut til å ha en mildere variant av syndromet. Syndromet er oppkalt etter barnelege og professor Hans Ulrich Zellweger (1909–90). Det anslår at rundt 140 000 barn blir født med syndromet på verdensbasis.


== Behandling ==
Foreløpig er ingen behandling kjent. Det prøves en rekke lindrende type behandling som kan minke symptomene.


== Referanser ==


== Eksterne lenker ==
Zellwegers syndrom, Store Norske Leksikon